Čortkiva

Čortkiva () ir apgabala nozīmes pilsēta Ukrainas rietumos, Ternopiļas apgabalā pie Seretas upes. Čortkivas rajona centrs.

Vēsture
Rakstos pirmoreiz minēta 1522. gadā, kad Polijas karalis Sigismunds I atļāva Ježijam Čartkovskim dibināt pilsētu un nosaukt to savā vārdā. No 1672. līdz 1683. gadam pilsēta atradās Osmaņu impērijas sastāvā, pēc tam atgriezās Polijas-Lietuvas kopvalsts sastāvā. Pēc 1772. gada Polijas Pirmās dalīšanas - Austrijas Impērijā. No 1809. līdz 1815. gadam -  Krievijas Impērijā, vēlāk atgriežoties Austroungārijas sastāvā.

Pirmā pasaules kara laikā pilsētu ieņēma Krievijas karaspēks. 1919. gada 7./28. jūnijā Rietumukrainas Tautas Republikas armija veica iesākumā veiksmīgo Čortkivas uzbrukumu. 1921. gada Rīgas miera rezultātā Čortkiva iekļāvās atjaunotajā Polijas valstī. Gandrīz puse no pilsētas iedzīvotājiem bija poļi, bet apmēram 30% - ebreji. 

Otrā pasaules kara Polijas kampaņas laikā 1939. gada septembrī Čortkivu ieņēma Sarkanā armija, 1940. gada 21./22. janvārī pilsētā notika poļu ģimnāzistu organizēta sacelšanās pret padomju okupācijas varas iestādēm. Īsi pēc Vācijas iebrukuma PSRS NKVD vietējā cietumā nošāva apmēram 800 ieslodzīto. No 1941. gada 6. jūlija līdz 1944. gada 23. martam atradās vācu okupācijā. Vācu okupācijas laikā iznīcināja pilsētas ebreju kopienu. Pēc kara pilsētas poļu iedzīvotāji tika pārcelti uz Poliju. No 1991. gada - neatkarīgās Ukrainas sastāvā. Pilsētā atradās Ukrainas kara aviācijas bāze.

 Atsauces 

 Ārējās saites 

Kategorija:Ternopiļas apgabala rajonu centri